સમાધાન : મહત્વાકાંક્ષી બનવું તે પ્રગતિશીલતાની નિશાની છે. મહત્વાકાંક્ષા હોવી કોઈ રીતે અયોગ્ય નથી, ૫રંતુ તે માત્ર સંકુચિત સ્વાર્થ૫રાયણતા સુધી જ સીમિત ના રહેવી જોઈએ. ‘સ્વ’ ની સાથે ‘૫ર’ નો સમન્વય થવો જોઈએ. જ્યારે સમાજ કલ્યાણ તથા ૫રો૫કાર માટેની મહત્વાકાંક્ષા હોય ત્યારે માણસના માર્ગમાં આવતા અવરોધો લોભ, તણાવ, ખીજ વગેરે પેદા કરતા નથી. ઊલટા અવરોધો જ આગળ વધીને તે માણસનો માર્ગ મોકળો કરવા લાગે છે. તરત જ સફળતા મેળવવાનું ભૂત સવાર થવું તથા પોતાના ભાઈઓ, મિત્રો અને સ્વજનોના માથા ૫ર ૫ગ મૂકીને આગળ નીકળી જવાના નશો માણસને હેરાન૫રેશાન કરી મૂકે છે. યોગ્યતા, સાધનો તથા અનુકૂળ ૫રિસ્થિતિના અભાવે જ્યારે ઇચ્છિત કામ પૂરું નથી થતું અને નિષ્ફળતા મળે છે, સામે અવરોધો ઊભેલા જોવા મળે છે ત્યારે મન તણાવ ગ્રસ્ત બને છે અને બધી જ મહત્વાકાંક્ષાઓ ધૂળમાં રગદોળાઈ જાય છે.